kardosdrur/scandi-wiki huggingface dataset:
Aisha Tyler

Aisha Tyler (18. september 1970) er en amerikansk skuespiller og komiker. Hun er blandt andet kendt for sin rolle som Andrea Marion i første sæson af tv serien Ghost Whisperer.

Barndom 
Aisha Tyler er født i San Francisco, datter af lærer Robin Gregory og fotograf Jim Tyler. Hendes forældre blev skilt da hun var 10 år, og hun flyttede med sin far. Hun fik interesse for komedie i high school. Hun gik på McAteer High School i San Francisco, hvor skolen havde et særligt program kaldet McAteer School of the Arts, hvor hun deltog i teaterklasser.

Karriere  
Hendes karriere indefor filmverden tog for alvor fat i 2001, med job som vært på Talk Soup og reality dating-serien The Fifth Wheel. Talk Soup stoppede året efter og Tyler forlod også jobbet på The Fifth Wheel for at forfølge andre interesser. Tyler har viet en stor del af sin tid til uafhængige projekter, herunder en rolle i stykket Moose Mating, som hun modtog en NAACP Image Award for. Hun skrev, instruerede og medvirkede også i den uafhængige kortfilm The Whipper. Tyler medvirkede også i den populære amerikanske 90-er-tv-serie Friends (Venner), hvor hun spillede rollen som Charlie Wheeler, Joeys og senere Ross' kæreste gennem niende og tiende sæson. Hun har efter Friends haft mindre rolle i CSI Miami. 

Efter sin rolle som Andrea Marion i første sæson af Ghost Whisperer, har hun medvirket i Tror du stadig på Julemanden?, The Santa Clause 3: The Escape Clause, .45, og komedien Balls of Fury. I 2007 filmede hun thrilleren Death Sentence og Black Water Transit.

Eksterne henvisninger 

 
 

Skuespillere fra Californien
Filmskuespillere fra USA
Personer fra San Francisco
Juhan Parts

Juhan Parts (født 27. august 1966, Tallinn, Estland) er en estisk politiker, som var Estlands statsminister mellem 2003-2005 og minister for økonomi og kommunikation fra 2007 til 2014. Juhan Parts er medlem af Unionen af Pro Patria og Res Publica partiet.

Referencer 

Statsministre fra Estland
Personer fra Tallinn
Mart Laar

Mart Laar (født 22. april 1960) er en estisk statsmand og historiker. Han var premierminister i Estland i perioderne 1992-1994 og 1999-2002. Laar er krediteret for at have været med til at sikre Estlands hurtige økonomiske udvikling i 1990'erne.

I april 2011 Mart Laar blev forsvarsminister under premierminister Andrus Ansip og fungerede indtil sin fratræden på grund af helbredsproblemer i maj 2012.

I april 2013 udnævnte Riigikogu Laar som formand for bestyrelsen for Estlands nationalbank, han begyndte på posten her den 12. juni 2013.

Referencer 

Statsministre fra Estland
Mart Siimann

Mart Siimann (født 21. september 1946) var Estlands statsminister fra 1997 til 1999. Siden 2001 har han været formand for Estlands Olympiske Komite.

Referencer 

Statsministre fra Estland
Sojuz TMA-16M

Sojuz TMA-16M var en russisk rummission til Den Internationale Rumstation. Den blev opsendt den 27. marts 2015. Den transporterede de tre medlemmer af ISS-ekspedition 43 op til rumstationen. TMA-16M var det 125. Sojuzrumskib i rummet, det første var Sojuz 1 i 1967. Rumskibet var koblet til ISS og virkede som et redningsfartøj indtil det landede den 12. september 2015. Sojuz TMA-16M har NASA-betegnelsen 42S (42. Sojuz til ISS).

Scott Kelly og Mikhail Kornijenko bliver de første til at opholde sig på rumstationen i næsten et år i træk, og returnerer med Sojuz TMA-18M.

Rumfartøjet fløj i september 2015 den danske astronaut Andreas Mogensen hjem til Jorden.

Besætning 
   Gennadi Padalka (kaptajn) 5. rumflyvning
   Mikhail Kornijenko (flymaskinist) 2. rumflyvning
   Scott Kelly (flymaskinist) 4. rumflyvning

Reserver 
   Aleksandr Kaleri (kaptajn)
   Sergej Volkov (flymaskinist)
   Jeffrey Williams (flymaskinist)

Hjemflyvning 
   Gennadi Padalka (kaptajn)
   Andreas Mogensen (flymaskinist) 1. rumflyvning
   Ajdyn Aimbetov (flymaskinist) 1. rumflyvning

Navnebrødre 
 Sojuz 16 – 2. til 8. december 1974, generalprøve på Apollo-Sojuz-testprogrammet (1975).

 Sojuz TM-16 – 24. januar til 22. juli 1993, koblet til Mir.
 Sojuz TMA-16 – 30. september 2009 til 18. marts 2010, koblet til ISS.

Se også 
 Besøgende til den Internationale Rumstation

Eksterne henvisninger 

Sojuz-programmet
Tiit Vähi

Tiit Vahi (født 10. januar 1947) er en estisk politiker, som var premierminister i Estland fra 1995 til 1997. Han var også fungerende premierminister i nogen måneder i 1992 under overgangsregeringen efter Estlands selvstændighed.

Referencer 

Statsministre fra Estland
Andres Tarand

Andres Tarand (født 11. januar 1940) er en estisk politiker, der var premierminister for Estland fra 1994 til 1995. Han var også medlem af Europa-Parlamentet for Estlands Socialdemokrati mellem 2004 og 2009, og der medlem af EU-gruppen De Europæiske Socialdemokrater.

Eksterne henvisninger 
 

Statsministre fra Estland
Medlemmer af Europa-Parlamentet fra Estland
Rahvarinne

Rahvarinne () var en politisk organisation i Estland dannet i slutningen af 1980-erne. 

Folkefronten var en drivende kraft i Estlands kamp for uafhængighed af Sovjetunionen. Organisationen var blandt andet initiativtager til den baltiske kæde til minde om Molotov-Ribbentrop-pagten.

Estlands historie
Løn, pris og profit

Løn, pris og profit (originaltitel: Lohn Preis und Profit) er en bog skrevet i 1865 af Karl Marx, den blev dog først udgivet efter hans død i 1898 af hans datter Laura Marx. Oprindeligt var bogen et af Marxs foredrag som var blev afholdt 20. og 27. juni 1865 i Første Internationales generalråd.

Referencer

Eksterne henvisninger 
  Løn, pris og profit, marxisme.dk

Formidling af økonomi
Politisk økonomi
Politiske skrifter
Filosofiske skrifter
John Collier

John Collier (født 27. januar 1850 i London, død 11. april 1934 i London) var en britisk kunstmaler. 

John Collier var elev hos den nederlandske Lawrence Alma-Tadema med genreartede fremstillinger af antikke motiver. Senere udviklede han sig som portrætmaler. 

Han lavede de fleste af sine malerier i overensstemmelse med prærafaelitternes idealer vedrørende farveskala, komposition og formsprog.

Galleri

Noter

Eksterne henvisninger 

Malere fra England
Personer fra London
Briter i 1800-tallet
Briter i 1900-tallet
Odder Å

Odder Å er en  ca. 16 kilometer lang å der har sit udspring  i  syd for Tornsbjerg Skov, øst for Hovedgård og hovedsageligt løber mod øst og nordøst, gennem Odder by, og munder ud i vestenden af Norsminde Fjord.

Fra udspringet løber den først mod nord gennem Tornsbjerg Skov, hvor den svinger mod øst forbi Fillerup, hvor der har været flere vandmøller og et savværk .  Videre løber Odder Å forbi Rathlousdal, hvor der lå en  helligkilde og karpedamme; Herregårdslandkabet omkring Rathlousdal er fredet . 

Åen løber gennem det centrale Odder, forbi den gamle Odder Vand- og Dampmølle, der i dag rummer Odder Museum,  forbi rådhuset, og i den østlige del svinger den mod nord, hvor den i den nordøstlige ende af byen får tilløb af Stampemølle Bæk fra øst. Videre mod nordøst får den, lige syd for landsbyen Assedrup, tilløb af Rævså fra syd. Odder Å svinger efterhånden mere mod øst, og her har den et tilløb fra venstre side i form af det lille vandløb, Fiskbæk. Derefter løber åen ud i bunden af Norsminde Fjord, der har udløb i Kattegat ved Norsminde

Eksterne kilder/henvisninger 

Lokaliteter i Odder Kommune
Vandløb i Danmark
Østerhåb Kirke

Østerhåb Kirke er en kirke i Horsens Kommune indviet 2011. Den ligger i et parcelhuskvarter i udkanten af Horsens.

Eksterne henvisninger 
 Om Østerhåb Kirke fra Torstedkirke.dk
 Østerhåb Kirke hos KortTilKirken.dk
 "Fremragende kirkearkitektur vækker forstæderne", om kirkens arkitektur fra Politiken.dk af Karsten R.S. Ifversen 18. december 2011
 Kort beskrivelse med billede  fra Kirku.dk


Kirker i Horsens Kommune
Kirker i Århus Stift
Horsens
Kirker i Vejle Amt
Om Jødespørgsmålet

Om Jødespørgsmålet (originaltitel: Zur Judenfrage) er et mindre skrift, som blev skrevet i august-december 1843 af Karl Marx og sammen med Arnold Ruge offentliggjort i Paris året efter i februar i Deutsch–Französische Jahrbücher. Skriftet er en kritik af de antisemitiske love og regler, som jøder var underlagt i 1800'tallet rundt om i Europa, deraf navnet jødespørgsmålet. Skriftet indeholder også en kritik af unghegelianeren og filosof Bruno Bauer.

Eksterne henvisninger 
 Om Jødespørgsmålet, marxisme.dk

Filosofiske skrifter
Petrologi

Petrologi (fra Græsk: πέτρα, petra, bjergart; og λόγος, logos, lære, kundskab) er et fagområde inden for geologi som angår studiet af bjergarter og dannelsen af dem. Ordet litologi var tidligere synonymt med petrografi, men i dag er det en gren inden for petrologi og angår makroskopisk håndprøve eller beskrivelse af en blotning.

Det er tre grene af petrologi, som korresponderer med tilsvarende bjergartstype: vulkansk, metamorf og sedimentær.

Som selvstændig videnskab udvikledes emnet i 1870-erne, blandt emnets pionerer var Henry Clifton Sorby, Harry Rosenbusch og Auguste Michel-Lévy.

Noter
Sophus Black

Sophus Marius Black, (2. maj 1882 i Marstal - 22. december 1960 i Nivå) var en dansk telegrafbestyrer og kunstsamler. 

Sophus Black blev født i Marstal, Danmark. Black blev ansat efter eksamen i 1900 i Det Store Nordiske Telegraf-selskab og umiddelbart derefter blev han udstationeret i London. Derefter var han i 29 år fra 1902 til 31, stationeret i Kina, først i Shanghai, så fra 1907 i Peking, hvor han fra 1919 fungerede som leder af blandt andet selskabets station i Hongkong. Sophus Black blev tidligt optaget af kinesisk kultur. Han lærte sproget, levede efter skikkene i landet, forstod og respekterede kinesisk mentalitet og begyndte at samle på fremtrædende kinesisk kunst og antikviteter.

I 1915 giftede han sig med Minna Dich, som var guldsmed. Sammen samlede de kinesisk kunst og antikviteter og da de vendte tilbage til Danmark i 1931,  donerede han mange stykker fra sin kunstsamling til Nationalmuseet.

Sophus Black var mangeårigt medlem af Eventyrernes Klub.

En bog om Sophus Blacks liv og færden udarbejdet af historikeren Karsten Hermansen blev udgivet af Marstal Søfartsmuseum efteråret 2015. 
Titlen er "Den danske Darduse".

Referencer

Eksterne henvisninger 

 

Kunstsamlere fra Danmark
Eventyrere fra Danmark
Den parlamentariske forsamling for Middelhavsområdet

Den parlamentariske forsamling for Middelhavsområdet er en regional international organisation for samarbejde mellem landene i Middelhavsregionen. Den blev etableret i 2005 og har 26 medlemslande. Organisationens hovedkvarter har siden 2007 ligget i St. Julians på Malta. 

Organisationen har status som permanent observatør i FN's generalforsamling.

Medlemslande
Disse landene er medlemmer i  forsamlingen:

Albanien
Algeriet
Andorra
Bosnien-Hercegovina
Kroatien
Cypern
Egypten

Frankrig
Grækenland
Israel
Italien
Jordan
Libanon
Libyen

Malta
Monaco
Montenegro
Marokko
Palæstina
Portugal
Serbien

Slovenien
Syrien
Makedonien
Tunesien
Tyrkiet

Den Hellige Stol og Rumænien er associerede medlemmer.

Referencer

Eksterne henvisninger 
Officiel hjemmeside 

Internationale organisationer
Permanente observatører i FN
Etableret i 2005
Niki de Saint Phalle

Niki de Saint Phalle (født 29. oktober 1930 i Neuilly-sur-Seine, Paris, død 21. maj 2002 i San Diego, Californien) var en fransk-amerikansk kvindelig billedhugger, som nok er mest kendt for sine "Nana"-figurer, Hon - en katedral (stor kvindefigur med vaginal indgang, udstillet i Stockholms Moderna Museet) og skulpturparken  (Tarot-haven) i Toscana og for sit lange samliv og samarbejde med kunstneren Jean Tinguely.

Opvækst og karriere 
Hun var født i Paris og fransk statsborger. Hun tilbragte en stor del af sin opvækst i USA, hvor hun også havde statsborgerskab, foruden at hun blev schweizisk statsborger pga. ægteskabet med Tinguely.
Hendes far var greve og bankier med en amerikansk ægtefælle. Parret havde fem børn. Bankvirksomheden i Paris gik konkurs i kriseperioden efter 1928, og familien flyttede til USA i 1933.
Niki de Saint Phalle blev optaget på Brearley School i New York City, men blev bortvist efter at male figenblade på skolens statuer. Hun tog eksamen fra Oldfields School i Glencoe (Maryland) i 1947.
Som teenager arbejdede hun som model og kom på forsiden af LIFE (september 1949) og det franske Vogue (november 1952).

Som 18-årig blev hun gift med forfatteren Harry Mathews. De flyttede til Cambridge (Massachusetts), hvor han studerede musik ved Harvard University. Hun begyndte at male og eksperimentere med forskellige medier og stilarter. Parrets første barn, Laura, blev født i april 1951. Sønnen Philip blev født under et ophold på Mallorca 1954.

Arken viste en stor retrospektiv udstilling af Niki de Saint Phalles værker i 2016.

Litteratur 
 Niki de Saint Phalle / Jean-Yves Mock. Stockholm, Moderna Museet, 1981.
 Niki de Saint Phalle - patriarkens død, værker fra kunstnerens gave til Sprengel Museum i Hannover / Thorsten Sadowsky og Karsten Ohrt. Odense, Kunsthallen Brandts Klædefabrik, 2003
 Weidemann, Christiane; Petra Larass; Melanie Klier: 50 Women Artists you should know, Prestel Publishing, 2008, 
 Niki de Saint Phalle / redaktør: Camilla Jalving ... [et al.] ; bidrag: Naja Rasmussen ... [et al.]. - Ishøj, Arken, 2016.

Kunstnere fra Schweiz
Kunstnere fra Frankrig
Kunstnere fra USA
Alpekrage

Alpekragen () er en fugleart blandt kragefuglene. Den er udbredt fra de Britiske Øer i øst videre gennem Sydeuropa og Nordafrika til Centralasien, Indien og Kina. Alpekragen er cirka 40 centimeter i længden med et vingefang på op til 90 centimeter. Fjerdragten er sort. Næbbet er rødt, langt og nedadbøjet. Benene er røde.

Kilder og eksterne henvisninger 

 BirdLife International (2015) Species factsheet: Pyrrhocorax pyrrhocorax. http://www.birdlife.org

Europas fugle
Fugle fra Centralasien
Fugle fra Himalaya
Spaniens fugle
Kragefugle
Jordbrugsøkonomi

Jordbrugsøkonomi er en bachelor- og kandidatuddannelse i anvendt økonomi på Det Natur- og Biovidenskabelige Fakultet (SCIENCE) på Københavns Universitet. 

På Jordbrugsøkonomi-uddannelsen er der er særlig fokus på økonomisk forståelse af samfundsmæssige problemstillinger. Uddannelsen kombinerer teori med praksis via konkrete cases.

Uddannelsen skiftede i januar 2021 navn til "Miljø- og fødevareøkonomi"

Referencer 

Lange videregående uddannelser i Danmark
Pyrrhocorax

Pyrrhocorax er en slægt af fugle i familien af kragefugle med to arter, der hovedsageligt er udbredt i Asien og Europa.

Arter 
De to arter i slægten:
 Alpekrage (Pyrrhocorax pyrrhocorax)
 Alpeallike (Pyrrhocorax graculus)

Kilder 

Kragefugle
Ann Lindh

Ann Lindh er en dansk tidligere fodboldspiller fra Femina.

Ann Lindh var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Amarcord

Amarcord er en fransk/italiensk film fra 1973, instrueret af Federico Fellini. I rollerne blandt andre Bruno Zanin, Pupella Maggio og Armando Brancia. Filmmogulen Federico Fellini mindes sin barndomsby Rimini i 1930'erne. Amarcord vandt en Oscar for bedste fremmedsprogede film i 1974.

Titlen "Amacord" betyder "Jeg husker" på den italienske dialekt, der tales i den italienske provins Emilia-Romagna.

Rolleliste (udvalg)
Bruno Zanin - Titta Biondi
Pupella Maggio - Miranda Biondi
Armando Brancia - Aurelio Biondi 
Magali Noël - Ninola, "Gradisca"
Ciccio Ingrassia - Teo
Nando Orfei - Patacca 
Gianfilippo Carcano - Don Baravelli
Josiane Tanzilli - Volpina, prostitueret

Eksterne links

 

Franske film fra 1973
Italienske film fra 1973
Italiensksprogede film
Græsksprogede film
Film instrueret af Federico Fellini
Oscar for bedste fremmedsprogede film
Bodilprisen for bedste ikke-amerikanske film
Jytta Termansen

Jytta Termansen er en dansk tidligere fodboldspiller fra Femina.

Jytta Termansen var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Birgit Schram

Birgit Schram er en dansk tidligere fodboldspiller fra Femina. 

Birgit Schram var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder

Tjek fødselsår
Kvindelige fodboldlandsholdsspillere fra Danmark
Kirsten Schäeffer

Kirsten Schäefer Hansen er en dansk tidligere fodboldspiller fra Femina.

Kirsten Schäefer var med på Femina-holdet som blev verdensmester i kvindefodbold i 1970 i Italien efter en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Joan Thomsen

Joan Thomsen er en dansk tidligere fodboldspiller fra Femina.

Joan Thomsen var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Marianne Pihl

Marianne Pihl er en dansk tidligere fodboldspiller fra Femina.

Marianne Pihl var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Maria Ševčíková

Maria Ševčíková er en dansk tidligere fodboldspiller fra Femina. 

Maria Ševčíková var med på Femina-holdet som blev verdensmester i kvindefodbold i 1970 i Italien efter en sejr på 2-0 over Italien. Målene blev scoret af Helene Østergaard Hansen og Maria Sevicikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Maria Sevicikova var ved at koste Danmark sejren dog ikke i selve kampen, men ved skrivebordet på grund af en mulig italiensk protest over att, Sevicikova, og en anden dansk spiller, Jana Mandikova, ikke var danske statsborger, men politisk flygtning fra Tjekkoslovakiet, men Italienerne protestere ikke. 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Sportsfolk fra Tjekkoslovakiet
Flygtninge
Jana Mandikova

Jana Mandikova er en dansk tidligere fodboldspiller fra Femina. 

Jana Mandikova var med på Femina-holdet som blev verdensmester i kvindefodbold i 1970 i Italien efter en sejr på 2-0 over Italien.

Mandikova var ved at koste Danmark sejren på grund af en mulig italiensk protest over at, Mandikova, og en anden dansk spiller, Maria Sevicikova, ikke var danske statsborgere, men politisk flygtninge fra Tjekkoslovakiet, men italienerne protestere ikke. 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Personer fra Tjekkoslovakiet
Flygtninge
Inge Kristensen

Inge Kristensen er en dansk tidligere fodboldspiller fra Femina.

Inge Kristensen var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.
Inge Kristensen var holdleder for det danske hold som vandt i VM-finalen i 1971 i Mexico City mod værtsnationen Mexico.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Lilli Nielsen

Lilli Nielsen er en dansk tidligere fodboldspiller fra Femina.

Lilli Nielsen var med på Femina-holdet som blev verdensmester i kvindefodbold i 1970 i Italien efter en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Joan Nielsen

Joan Nielsen er en dansk tidligere fodboldspiller fra Femina.

Joan Nielsen var med på Femina-holdet som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder 

Tjek fødselsår
Fodboldspillere fra Danmark
Kvindelige fodboldlandsholdsspillere fra Danmark
Svend Åge Pedersen

Svend Åge Pedersen er en dansk tidligere fodboldstræner fra Femina. 

Svend Åge Pedersen var træner for det Femina-hold som blev verdensmester i kvindefodbold i 1970 i Italien efer en sejr på 2-0 over Italien. Målene blev scoret af Helene Østergaard Hansen og Maria Sevcikova. Kampen blev sendt live på DR og efter VM blev finalen Danmark-Italien genudsendt i TV med Gunnar Nu Hansen som kommentator og Helene Østergaard Hansen som medkommentator.

Kilder

Tjek fødselsår
Fodboldtrænere fra Danmark
Trænere for Danmarks kvindefodboldlandshold
Akvarium (album)

Akvarium er det femtende studiealbum af den danske sangerinde og sangskriver Anne Linnet, der blev udgivet den 15. oktober 2007 på Columbia Records og Sony BMG. Titelsangen, som albummet er opkaldt efter, handler ifølge Anne Linnet om at udstille sig selv: "Måden, der bliver bygget på, har ændret sig. Nu vil man gerne have så meget lys ind som overhovedet mulig med store glasfacader. Måske det med tiden vil påvirke, hvad vi synes er privat". Albummet er produceret af sangerindens ældste søn Marcus, da Anne Linnet ville have "en lyd, der pegede fremad".

Albummet solgte 4200 eksemplarer i den første uge, og debuterede på andenpladsen af hitlisten. Den efterfølgende uge opnåede albummet en førsteplads, hvilket var første gang siden 1989-albummet Min sang. I december 2007 modtog albummet platin for 30.000 solgte eksemplarer. Ved Danish Music Awards 2008 modtog albummet prisen for Årets danske voxpop udgivelse.

Spor

Kilder

Eksterne henvisninger 
 

Anne Linnet-album
Album fra 2007